فرانسادا میللی مجلیس اؤلکه‌ده داوام ائدن فوق العاده وضعیتین گلن ایل کئچیریله‌جک پرزیدنت سئچکی‌لرینی و عمومی سئچکی‌لری ده احاته ائده‌جک شکیلده 15 ژوئیه 2017-جی ایله قدر اوزادیلماسینی نظرده توتان قانون لاییحه‌سینی قبول ائتدی.
مجلیسده دونن آخشام باشلایان و گئجه یاری‌سینا قدر داوام ائدن موذاکیره‌لردن سونرا حکومتین فوق العاده وضعیتین اوزادیلماسی حاقیندا قانون لاییحه‌سی قبول ائتدی.
قانون لاییحه‌سی لئهینه 288، علیهینه 32 سسله  قبول اولوندو.
سس وئرمه ده 5 میللت وکیلی بیطرف قالدی.
قانونون اجرا ائدیلمه‌سی اوچون سنا مجلیسیندن ده کئچمه‌سی لازیم‌دیر.
بئله‌لیکله، 13 نوامبر 2015-جی ایل تاریخینده پایتاخت پاریس-ده ترور تشکیلاتی داعش-ین تؤرتدیگی و 130 نفرین اؤلومونه سبب اولان سالدیری لارین باش وئردیگی آخشام اعلان ائدیلن فوق العاده وضعیت بئشینجی دفعه اوزادیلمیش اولا‌جاق.
